OpenLLM-France/wikimedia huggingface dataset:
# Copa d'Àsia de futbol de 2004

La XIII Copa d'Àsia de futbol es va jugar del 17 de juliol al 7 d'agost del 2004 a la Xina. El torneig va ser organitzat per la Confederació Asiàtica de Futbol.
El guanyador va ser el Japó, que va guanyar 3-1 a la Xina.

## Seus

| Ciutat | Estadi | Capacitat |
| Pequín | Estadi dels Treballadors | 66.161 |
| Chongqing | Centre d'Esports Olímpics de Chongqing | 58.680 |
| Jinan | Estadi de Shandong | 43.700 |
| Chengdu | Estadi Sichuan Longquanyi | 27.333 |

## Primera fase
### Grup A

| Equip | Pts | PJ | PG | PE | PP | GF | GC | DG |
| Xina | 7 | 3 | 2 | 1 | 0 | 8 | 2 | +6 |
| Bahrain | 5 | 3 | 1 | 2 | 0 | 6 | 4 | +2 |
| Indonèsia | 3 | 3 | 1 | 0 | 2 | 3 | 9 | -6 |
| Qatar | 1 | 3 | 0 | 1 | 2 | 2 | 4 | -2 |

### Grup B

| Equip | Pts | PJ | PG | PE | PP | GF | GC | DG |
| Corea del Sud | 7 | 3 | 2 | 1 | 0 | 6 | 0 | +6 |
| Jordània | 5 | 3 | 1 | 2 | 0 | 2 | 0 | +2 |
| Kuwait | 3 | 3 | 1 | 0 | 2 | 3 | 7 | -4 |
| Emirats Àrabs Units | 1 | 3 | 0 | 1 | 2 | 1 | 5 | -4 |

### Grup C

| Equip | Pts | PJ | PG | PE | PP | GF | GC | DG |
| Uzbekistan | 9 | 3 | 3 | 0 | 0 | 3 | 0 | +3 |
| Iraq | 6 | 3 | 2 | 0 | 1 | 5 | 4 | +1 |
| Turkmenistan | 1 | 3 | 0 | 1 | 2 | 4 | 6 | -2 |
| Aràbia Saudita | 1 | 3 | 0 | 1 | 2 | 3 | 5 | -2 |

### Grup D

| Equip | Pts | PJ | PG | PE | PP | GF | GC | DG |
| Japó | 7 | 3 | 2 | 1 | 0 | 5 | 1 | +4 |
| Iran | 5 | 3 | 1 | 2 | 0 | 5 | 2 | +3 |
| Oman | 4 | 3 | 1 | 1 | 1 | 4 | 3 | +1 |
| Tailàndia | 0 | 3 | 0 | 0 | 3 | 1 | 9 | -8 |

## Segona fase

| Quarts de final | Quarts de final | Semifinals | Semifinals | | Final | Final |
| 30 de juliol - Pequín | 30 de juliol - Pequín | | | | | |
| Xina | 3 | | | | | |
| Xina | 3 | 3 d'agost - Pequín | 3 d'agost - Pequín | | | | |
| Iraq | 0 | 3 d'agost - Pequín | 3 d'agost - Pequín | | | |
| Iraq | 0 | Xina | 1(4) | | | |
| 31 de juliol - Jinan | 31 de juliol - Jinan | | Xina | 1(4) | | | |
| 31 de juliol - Jinan | 31 de juliol - Jinan | Iran | 0(3) | | | |
| Corea del Sud | 3 | Iran | 0(3) | | | |
| Corea del Sud | 3 | | | | 7 d'agost - Pequín | 7 d'agost - Pequín |
| Iran | 4 | | | | 7 d'agost - Pequín | 7 d'agost - Pequín |
| Iran | 4 | | | | Xina | 1 |
| 30 de juliol - Chengdu | 30 de juliol - Chengdu | | | | | Xina | 1 |
| 30 de juliol - Chengdu | 30 de juliol - Chengdu | | | | Japó | 3 |
| Uzbekistan | 2(3) | | | | Japó | 3 |
| Uzbekistan | 2(3) | 3 d'agost - Jinan | 3 d'agost - Jinan | | | |
| Bahrain | 2(4) | 3 d'agost - Jinan | 3 d'agost - Jinan | | | |
| Bahrain | 2(4) | Bahrain | 3 | | Tercer lloc | Tercer lloc |
| 31 de juliol - Chongqing | 31 de juliol - Chongqing | | Bahrain | 3 | | Tercer lloc | Tercer lloc |
| 31 de juliol - Chongqing | 31 de juliol - Chongqing | Japó | 4 | | | |
| Japó | 0(4) | Japó | 4 | | Iran | 4 |
| Jordània | 1(3) | | | | Bahrain | 2 |
| | | | | | 6 d'agost - Pequín | 6 d'agost - Pequín |
* Campió: Japó Tercer títol

## Golejadors

| Jugador | Selecció | Gols |
| A'ala Hubail | Bahrain | 5 |
| Ali Karimi | Iran | 5 |
| Lee Dong-Gook | Corea del Sud | 4 |
# Abu-Bakr Muhàmmad ibn Alí ibn Àhmad al-Madharaí

Abu-Bakr Muhàmmad ibn Alí ibn Àhmad al-Madharaí fou un visir i alt dignatari a la província abbàssida d'Egipte, membre de la família al-Madharaí, nebot d'Abu-Zúnbur al-Madharaí.
Fou visir del tulúnida Harun ibn Khumàrawayh del 896 al 904. Caiguts els tulúnides va ser portat a Bagdad on va restar uns anys. El 913 fou nomenat director de Finances d'Egipte pel visir Alí ibn Issa fins al 916. Caigut el visir es va retirar i no torna a aparèixer fins al 930 quan va exercir aquest mateix càrrec, que va conservar fins a la mort del governador provincial Abu Mansur Tekin el 933. Van seguir lluites entre Muhammad ibn Takin i els Madharai i aquests en van sortir triomfadors. El 935 l'exvisir abbàssida Abu-l-Fat·h al-Fadl ibn al-Furat que exercia com a inspector de Síria i Egipte, va fer concedir el govern d'Egipte a Abu-Bakr Muhàmmad ibn Tughj al-Ikhxid, que no es va entendre amb Abu Bakr, que estava exercint el govern de fet, el qual li va voler impedir prendre possessió, però les seves forces es van passar a al-Ikhxid, que va poder entrar sense més oposició a Fustat l'agost del 936. Abu Bakr es va amagar però Abu l-Fath va anar a Egipte i el va fer buscar i detenir. Ikhshid el va fer tancar a presó però el va alliberar a la mort del visir el 939 i va recuperar la seva influència anterior; va servir al jove Abu-l-Qàssim Unujur ibn al-Ikhxid del que va ser el virtual regent fins al 946 quan es va produir un cop d'estat instigat per Abu-l-Fadl Jàfar ibn al-Furat, sent altre cop empresonat. El 947 fou alliberat per Abu-l-Misk Kàfur i va tornar a la vida privada.
Va morir el 16 de gener de 957.

## Bibliografia

* Encyclopaedia of Islam. Second Edition, Brill Publishers, Leiden, s.v. «(al-)Mādharāʾī».
# Museu Arqueològic de Karditsa

El museu Arqueològic de Karditsa és un dels museus grecs. És a Karditsa, una ciutat de Tessàlia. Es troba en un edifici construït entre 1995 i 2001. El museu s'obrí al públic el 2010, i s'inaugurà oficialment al novembre del 2012.

## Col·leccions

El museu alberga una col·lecció de troballes pertanyents a èpoques compreses entre la prehistòria i l'antiguitat tardana, procedents de jaciments arqueològics de la unitat perifèrica de Karditsa. L'exposició es divideix per períodes cronològics; a més a més, però, exposa subseccions temàtiques que mostren la història pròpia de la zona en aspectes com ara la vida de cada dia, la vida pública, els ritus funeraris, l'economia, l'art i les pràctiques religioses.
De la prehistòria, la col·lecció mostra eines del paleolític, ceràmica, instruments i estatuetes del neolític, i ceràmica i dipòsits funeraris de l'edat del bronze. Algunes d'aquestes troballes de l'edat del bronze provenen de Mavromati i de tolos de Georgikos i Ktimeni.
A l'edat del ferro primerenca pertanyen algunes restes de la tomba voltada d'Agios Teodoros i de l'heròon del mític Eatos. D'èpoques posteriors s'exposen troballes pertanyents a les ciutats que hi hagué a la zona: Cièrion, Metròpolis de l'Hestieòtide, Argetia, Gomfos i Ortos, així com del Temple d'Atena Itonia, les restes del qual es troben a prop del poble de Filia (Karditsa).
En destaquen les estatuetes del Temple d'Asclepi de Cièrion, un cap de Dionís, un cap de cavall, una estàtua de bronze d'Apol·lo procedents de Metròpolis, figuretes provinents d'un santuari d'Ortos, els dipòsits funeraris amb joies importants de les tombes d'Argetia, i un larnax procedent de Gomfos.

## Referències

* ↑ «Υπουργείο Πολιτισμού και Αθλητισμού | Αρχαιολογικό Μουσείο Καρδίτσας». [Consulta: 21 abril 2024].
* ↑ Museo Arqueológico de Karditsa en la página del Eforado de Antigüedades de Karditsa Arxivat 2021-04-15 a Wayback Machine. (en griego)
* ↑ «Υπουργείο Πολιτισμού και Αθλητισμού | Αρχαιολογικό Μουσείο Καρδίτσας». [Consulta: 21 abril 2024].
# Rupert Keegan

Rupert Keegan (26 de febrer del 1955, Westcliff-on-Sea, Essex, Anglaterra) fou un pilot de curses automobilístiques britànic que va arribar a disputar curses de Fórmula 1.

## Carrera automobilística

Rupert Keegan va debutar a la cinquena cursa de la Temporada 1977 de Fórmula 1 (la 28a temporada de la història) del campionat del món de la Fórmula 1, disputant el 8 de maig el Gran Premi d'Espanya del 1977 al Circuit de Jarama.
Va participar en un total de trenta-set curses puntuables pel campionat de la F1, disputades en quatre temporades no consecutives (1977-1978, 1980 i 1982) aconseguint una setena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1977 | Penthouse Racing | Hesketh | Ford | ARG | BRA | SUD | O.USA | ESP Ret | MON 12 | BEL Ret | SUE 13 | FRA 10 | GBR Ret | ALE Ret | AUT 7 | HOL Ret | ITA 9 | USA 8 | CAN Ret | JAP | - | 0 |
| 1978 | Team Surtees | Surtees | Ford | ARG Ret | BRA Ret | SUD Ret | O.USA NVS | MON | BEL NVQ | | | | | | | | | | | | - | 0 |
| 1978 | Team Surtees | Surtees | Ford | | | | | | | ESP 11 | SUE NVQ | FRA Ret | GBR NVQ | ALE NVQ | AUT NVQ | HOL NVS | ITA | USA | CAN | | - | 0 |
| 1980 | RAM Penthouse Rizla Racing | Williams | Ford | ARG | BRA | SUD | O.USA | BEL | MON | FRA | GBR 11 | ALE NVQ | AUT 15 | HOL NVQ | ITA 11 | CAN NVQ | USA 9 | | | | - | 0 |
| 1982 | Rothmans March Grand Prix Team | March | Ford | SUD | BRA | O.USA | SMR | BEL | MON | E.USA | CAN | HOL | GBR | FRA | ALE NVQ | AUT Ret | SUI Ret | ITA NVQ | LVG 12 | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 37 (25) | 0 | 0 | 0 | 0 | 0 |
# Constantí II Pronagortz

Constantí II Pronagortz fou patriarca de l'església armènia del 1286 al 1289. Fou elegit a la mort de Hacob I de Kla i va seguir la seva línia, oposant-se amb prou fermesa a la unió amb l'església romana. El rei Hethum II d'Armènia Menor, que era partidari, per necessitat, de la unió, el va fer deposar el 1289. Fou elegit llavors Stepanos IV de Romqla (Rumqala o Hromgla).
# Història marc

Una història marc és la narració que enquadra un altre relat (o diversos), servint de context o de justificació. Hi ha diversos tipus d'història marc
* un marc feble que inclou diversos contes
* un conjunt d'episodis recordats
* narracions col·lectives
* justificació de la versemblança de la història principal
* aparició d'episodis de mise en abyme
El narrador de la història marc pot coincidir o no amb el o els de les històries enquadrades, que al seu torn poden guardar una relació directa o no amb el marc que les conté.
Exemples cèlebres d'obres amb una història marc
* Les mil i una nits
* Decameró
* Els contes de Canterbury
* L'Odissea
* Les Metamorfosis
* Cims borrascosos
Hi ha sèries televisives de ficció que mostren programes ficticis a la seua història. Exemples són:"Sick Sad World" a la sèrie Dària, i "all my circuits" a Futurama.

## Referències

* ↑ Gómez Morales, Beatriz María «"Televisión “en abyme”. La televisión estadounidense de “prime time” como espejo de sí misma». Área Abierta, 14, 2, 2014, pàg. 53-71.
# Motor associatiu

Un motor associatu en software CAD/modelatge de sòlids és el component que manté les relacions associatives entre la col·lecció d'entitats geomètriques. Les relacions associatives són bàsicament expressions LISP que descriuen l'orientació i la posició de dues o més entitats geomètriques en relació amb altres. El motor associatiu forçarà una regeneració mitjançant l'ús d'operacions de transmigració si l'usuari canvia qualsevol de les associacions utilitzades per a produir l'estat de canvi final.

## Vegeu també

* D-Cubed
* Solid Edge
* Pro/ENGINEER
* SolidWorks
* TopSolid
# Pecunia non olet

Non olet, o pecunia non olet és una locució llatina que literalment significa "els doblers no fan olor", atribuïda a l'emperador romà Vespasià (69–79). Habitualment s'usa per donar a entendre que el valor del diner no té res a veure amb la seva procedència.

## Història

En l'antiga Roma, era habitual que l'orina recollida en les latrines públiques s'aprofités amb finalitats industrials. L'orina era molt apreciada pels adobadors de pells, que la usaven per adobar els cuirs, així com pels bugaders, que pel seu contingut en amoníac l'empraven per netejar i blanquejar les togues de llana.
L'emperador Vespasià (69–79 d.C) va decidir imposar una taxa a l'orina que diàriament s'abocava en les latrines de Roma, i que era recollida en la Claveguera Màxima, la xarxa pública de clavegueram. A partir de llavors, els artesans que la necessitessin en els seus negocis havien de pagar el nou impost pel seu ús. Segons recull De vita Caesarum VIII, 23, 3 de Suetoni (70-126 dC), represa per Cassi Dió (155-229 dC) a la seva Storia LXV, 14, 5, (9-79), conta que Tit, fill de l'emperador romà Vespasià, va retreure al seu pare el cobrament d'un impost per l'ús de les latrines públiques. Vespasià li va apropar al nas els doblers de la primera recaptació i li va demanar si el molestava l'olor (sciscitans num odore offenderetur). Tit va contestar "non olet", i l'emperador va concloure: "i això no obstant, és producte de l'orina" (Atqui ex Lotio est).
En l'actualitat, la frase Pecunia senar olet s'utilitza per assenyalar amb cinisme que els diners val el que val, independentment de la noblesa o vilesa del seu origen. En alemany se segueix emprant aquesta frase clàssica, traduïda com Geld stinkt nicht. Existeix la màxima catalana equivalent "els doblers sempre són honrats".
Arran de tot això, el nom de Vespasià s'associa encara avui als urinaris públics a França (vespasiennes), Itàlia (Vespasiani) i Romania (vespasiene).

## Referències

* 1 2 «Còpia arxivada». Arxivat de l'original el 2010-06-21. [Consulta: 10 desembre 2016].
* ↑ Suetonio. «De Vita Caesarum VIII, 23, 3». [Consulta: 3 desembre].
* ↑ Justo Fernández López. «Locuciones latinas.». Hispanoteca. [Consulta: 3 desembre].

## Enllaços externs

* De vita Caesarum—Divus Vespasianus
* Història de Cassi Dió
# Rückerskanal

El Rückerskanal és un canal curt al barri d'Hamm a la ciutat estat d'Hamburg a Alemanya. Connecta el Mittelkanal i el Südkanal al riu Bille. Segons la llei de l'estat d'Hamburg, és una via navegable de categoria 1.
El canal que va perdre el seu paper econòmic, va ser elegit per a acceptar vaixells d'habitatge el 2006.
* El port esportiu al Rückerskanal. A l'esquerra la desembocadura del Südkanal.
* El canal en direcció meridional. A la dreta es veu el Südkanal i al segon pla la desembocadura al riu Bille.
* El canal (esquerra) desemboca al Bille. Al segon pla el pont Braune Brücke
* Conca del Bille (Bil·le)
Haken • Oberhafen • Oberhafenkanal • Schleusenkanal • Hochwasserbassin • Rückerskanal • Billekanal • canal de Billbrook • Bullenhuser Kanal • Tiefstackkanal • Steinbrookgraben • Glinder Au o Steinbek • Havighorster Graben • Forellenbach • Schleemer Bach • Barsbek • Jenfelder Bach • Bornbek • Bornmühlenbach • Ladenbek • Kampbille • Schleusengraben • Brookwetterung • Schulenbrooksbek • Dalbek • Knollgraben • Forstgraben • Trittauer Mühlenbach • Amelungsbek • Corbek • Schwarzer Au :

## Referències

* ↑ Hamburgisches Wassergesetz (HWaG) , Hamburg, 14 de desembre de 2007
* ↑ hk, Heute Start für Hausbootprojekt, Hamburger Abendblatt, Hamburg, 14 de març de 2006 (traducció: Comença el projecte de vaixells habitatge)
# Collell (Sant Pere de Torelló)

Collell és una masia de Sant Pere de Torelló (Osona) protegida com a Bé Cultural d'Interès Local.

## Descripció

Edifici civil. Masia de planta rectangular, construïda sobre el desnivell el terreny dfe manera que a migdia (part de la façana) consta de planta baixa, pis i golfes i la part de tramuntana té el portal a nivell del primer pis. És coberta a dues vessants i amb el carener perpendicular a les dues façanes. La vessant de llevant és més prolongada que l'altra i ubica un cos de galeries, tapades per dependències agrícoles de construcció recent.
És construïda amb pedra i morter, la part superior és de tàpia. Els elements de ressalt són de pedra picada i els de nova construcció de totxo.
L'estat de conservació és mitjà.

## Història

La documentació del mas es remunta al segle xiii. Es troba al terme de l'antic nucli de la Vola i a pocs metres de l'església de Sant Andreu de la Vola. La vella demarcació d'aquest indret és coneguda des del 923 i la parròquia, encara que fos més antiga, se sap que fou dotada de nou i renovada l'any 1031. Aquest terme, junt amb el de Curull s'annexionaren a Masies de Torelló l'any 1920 i al 1926 s'uniren amb Sant Pere, constituint el nucli actual.
Es troba registrat al fogatge de la parròquia i terme de la Vola i el Curull de l'any 1553. aleshores habitava el mas ANTONI JOAN COLLELL. Fou ampliat i reformat, segons les dades constructives, al segle xviii.
Actualment és un dels pocs masos habitats permanentment del terme.
-finestra primer pis, façana de migdia: 1728
-portal de migdia: 1740

## Referències

* 1 2 3 4 5 6 7 8 9 «Collell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
Viccionari
# Coryphaenoides ferrieri

Coryphaenoides ferrieri és una espècie de peix de la família dels macrúrids i de l'ordre dels gadiformes endèmic de l'oceà Antàrtic.
És un peix d'aigües profundes que viu entre 2525-3931 m de fondària. Els mascles poden assolir 60 cm de llargària total.

## Referències

* ↑ uBio (anglès)
* ↑ «Coryphaenoides ferrieri». Catalogue of Life. (anglès) (anglès)
* 1 2 3 FishBase (anglès)
# Corró pastisser

Un corró pastisser, corró de pastisseria o corró és un estri de cuina, utilitzat en la pastisseria per a aplanar pasta. En la seva forma més senzilla, és un cilindre allargat, però també n'hi han que tenen mànecs tornejats a cada cap, o un corró que gira sobre un eix amb un mànec a cada cap. Tradicionalment és de fusta, però també n'hi ha de ceràmica i d'altres materials antiadherents.

## Vegeu també

* Oklava

## Referències

* ↑ «Corró pastisser». Cercaterm. TERMCAT, Centre de Terminologia.
# Aggabodhi I

Aggabodhi I (Akbo) fou rei d'Anuradhapura (Sri Lanka) del 564 al 598. Era cosí matern del rei Maha Naga al que va succeir.
El Mahavansa el descriu com extremament gentil, fer, profund, estable, erudit, pur, sabent gaudir dels plaers, ric, recte, coratjós, generós i just. ne. Les deposicions i usurpacions dels darrers regnats havien desestabilitzat el país a causa que els caps menors prenien partit per un o altre. Aggabodhi va estabilitzar el regne. Va nomenar al seu germà matern com a virrei de Ruhunu amb títol de rei; a un oncle el va nomenar raja de Malaya Rata i li va donar a la seva filla en matrimoni; els nobles i notables van rebre oficis adequats al seu càrrec. Amb el seu bon govern es va guanyar el favor popular però va tardar nou anys en consolidar el seu govern.
Durant el seu regnat van florir una dotzena de poetes (Dehemi, Temal, Bebiri, Bistklala, Anurut, Dalagot, Puravadu, Dalasala, Kumara, Kitsiri, Kasubkota i Epa). Dues obres clàssiques de Gurulogomi són d'aquesta època: el Pradeepikaiva i el Amavatura. Moltes escoles (pirivenes) foren construïdes per aquest sobirà entre les quals la pririvena de Siri 8anghabodhi al districte de Malaya Rata, la pririvena d'Aggabhodi construïda per un cap de nom Maha Siva i oferta al rei, i la pirivena de Mahanaga, construïda en honor de l'anterior rei Maha Naga.
Es van construir igualment molts vihares i algunes uposathes (sales) que es van afegir a vihares ja existents. Es van adornar també amb para-sols o pedres precioses diversos temps com el Maha Vihara (Gran Vihara o Gran Temple), el Jetawanaramaya i el d'Abhayagiri. El temple de la Dent fou reparat i es va fer un nou objecte per contenir la dent. Una canòpia daurada es va agregar a la dagoba Ruwanweli.
Es van construir almenys dos tancs d'aigua: el Mihintale Wewa i el Minimevula Wewa; i un gran canal es va obrir al tanc de Minneriya (que havia estat construït sota Mahasena). També es va fer un bany pels monjos a Mihintale que va ser batejat com Nagasondi o Nagapokuna i encara es conserva; s'hi accedeix per uns escalons.
Durant el regnat va reaparèixer la dinastia wytuliana que se suposava extingida, a causa del llibre Dhamma Dhatu que havia estat portat des de Benarés durant el regnat de Silakala i el rei havia protegit sense conèixer el contingut. Es va desencadenar una gran controvèrsia religiosa encapçalada pel sacerdot i erudit Jotipala oposat als heretges i que va aconseguir posar fi a les seves predicacions. En reconeixement dels serveis fets al budisme el rei li va concedir un monestir i va encarregar al governador provincial de vetllar pel seu benestar.
Va morir després de 34 anys de regnat. El va succeir el seu nebot i gendre Aggabhodi II (Kuda Akbo).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Moisès Torrallardona

Moisès Torrallardona (Castellfollit del Boix, 13 de setembre de 1966), conegut com a Moi Torrallardona, és un copilot i navegador de ral·lis de camions català. Ha participat en diverses edicions del Ral·li Dakar, acompanyat la majoria de vegades pel conductor de camions Pep Vila, aconseguint el seu millor resultat al Ral·li Dakar 2009, quan va acabar en la setena posició a la classificació general de camions.

## Trajectòria esportiva

El 1990 va participar en el Camel Trophy, que se celebrà a Sibèria, on va acabar en quarta posició amb la selecció espanyola. Juntament amb Pep Vila (pilot) i Marc Torres (mecànic) en un camió Mercedes-Benz, va acabar segon en el Ral·li Transoriental 2008, darrere de l'equip format per Hans Stacey (pilot), Charly Gotlib i Bernard der Hinderen, a mans d'un camió MAN.
El 2010, ja que Vila va decidir no participar en el Dakar, Torrallardona va prendre la sortida al ral·li en un nou equip, al volant d'un camió Iveco pilotat per Gerard de Rooy, que no va competir a causa d'una lesió, juntament amb el pilot francès Joseph Ardua i el mecànic polonès Darek Rodewald. Tot i haver patit tres avaries a la caixa de canvis, es van poder arranjar per a continuar pels camins i acabar tercer en quatre etapes. Per desgràcia, va haver de retirar-se en la dotzena etapa mentre mantenia l'onzena posició en la classificació.

## Resultats al Ral·li Dakar

| 2004 | 2005 | 2006 | 2007 | 2008 | 2009 | 2010 | 2011 |
| 13è | 12è | DSQ | 15è | DSQ | 7è | DSQ | 6è |

## Referències

* ↑ «Etapa 15. Ceremonia final Rally Dakar: PROmotor-Les Comes en el Dakar 2009, el triunfo de la constancia» (en castellà). Terra.es, 18-01-2009. Arxivat de l'original el 2012-07-09. [Consulta: 17 gener 2010].
* ↑ «Quinto Dakar para el equipo PROmotor-Les Comes» (pdf) (en castellà). JAS.es. [Consulta: 17 gener 2010].
* ↑ «Pep Vila segundo de camiones en el Transorientale 2008» (en castellà). Arc-racing.net. Arxivat de l'original el 2011-07-23. [Consulta: 17 gener 2010].
* ↑ «N° 507 - Team team de Rooy 2010» (en anglès). Dakar.com. [Consulta: 17 gener 2010].

## Enllaços externs

* Regió7.cat - Dakar 2010: bloc de Moi Torrallardona Arxivat 2012-03-14 a Wayback Machine.
* Youtube.com - Equip PROmotor-Les Comes al Ral·li Dakar 2008 (castellà)
* Youtube.com - Presentació equip PROmotor - Les Comes Transorientale (castellà)
# Ratpenat cuacurt de Hahn

El ratpenat cuacurt de Hahn (Carollia subrufa) és una espècie de ratpenat pròpia del Salvador, Guatemala, Hondures, Mèxic i Nicaragua.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Col·lector urinari

Un col·lector urinari és un dispositiu que permet la recollida d'orina per a anàlisis (com en l'anàlisi d'orina mèdica o forense) o amb finalitats de simple eliminació (com en els vehicles que realitzen viatges llargs i no estan equipats amb vàters, especialment avions i naus espacials).
Dispositius similars són utilitzats, principalment per homes, per controlar la incontinència urinària. Aquests dispositius s'uneixen a l'exterior de la zona del penis i dirigeixen l'orina cap a una bossa de recollida independent, lligada a una cama o en el llit. Actualment, al mercat hi ha diverses varietats de dispositius externs de recollida d'orina, principalment amb forma de preservatiu; connectat per la punta a un tub que du l'orina a la bossa de recollida.
Altres col·lectors d'orina són els orinals. N'hi han específics per a homes en forma d'ampolla amb una obertura on posar-hi el penis.
# Ageville

Ageville és un municipi francès, situat al departament de l'Alt Marne i a la regió del Gran Est. El 2018 tenia 310 habitants.